Luister in 3 minute: Beurtkrag, SEB en Moody's se kredietgradering | Maroela Media
Luister in 3 minute: Beurtkrag, SEB en Moody's se kredietgradering
Daniel du Plessis, regsontleder by Sakeliga, bespreek dié week Eskom se voorlopige afskaffing van beurtkrag, swart ekonomiese bemagtiging (SEB) se uitwerking op die ekonomie en Moody's se naderende oorweging van Suid-Afrika se kredietgradering.
Volgens Eskom word geen verdere beurtkrag vir die week beplan nie, maar sal dit wel toegepas word indien absoluut nodig. Die staatinstelling skryf die afskaffing van beurtkrag toe aan verbeterde werking by sy kragstasies en die aanvulling van sy diesel- en waterreserwes, asook 'n toename in elektrisiteitstoevoer uit die buiteland. Sakeliga waarsku egter Suid-Afrikaners moenie te gerus word nie, die elektrisiteitsnetwerk verkeer nog onder hewige druk. Eskom het gesê beurtkrag sal minstens nog die res van hierdie jaaraan die orde van die dag wees.
Sakeliga het ook sy kommer uitgespreek oor die uitwerking van SEB-regulasies wat soos 'n net ál stywer om die plaaslike ekonomie gespan word. Die regering beoog om SEB-regulasies ál strenger toe te pas en dié sakeregtewaghond beoog om 'n besprekingsdokument in die week oor die gevolge van SEB beskikbaar te stel.
Die kredietgraderingsagentskap Moody's sal na verwagting Vrydagaand 'n aankondiging maak oor Suid-Afrika se regeringskuld. Die moontlikheid van 'n kredietafgradering van die enigste agentskap wat die regering se skuld op 'n beleggingstatus het, het die markte en rand behoorlik op hol gehad.
Du Plessis neem die drie kwessies verder onder die loep in vandeesweek se opname van 3 sake, 3 minute.
Ek sien nêrens op Maroela word aandag aan die berig by die onderstaande skakel gegee nie. Hier is die realiteit betreffende die rustigheid oor Cyril en die ANC regering se prestasies:
Daarin word bevestig dat Naspers ál sy waardevolste belange in Europa gaan noteer, wat gister vir 'n groot geskarrel gesorg het. En veronderstel Johann Rupert sou besluit om ook hierdie roete te volg?
Wens Eskom wil nou heeltemal vou en klaarkry!!!! So ook SARS en al die broodnodige instansies,tyd van anargie is naby,jippeeeeeeeeeeeee!!!!!!!